Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseksi rajatylittävistä euromääräisistä maksuista /* SEK/2001/1991 lopull. - COD 2001/0174 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseksi rajatylittävistä euromääräisistä maksuista 2001/0174 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseksi rajatylittävistä euromääräisistä maksuista 1. TAUSTAA Ehdotus toimitettu Euroopan parlamentille ja neuvostolle (KOM(2001)439 lopullinen, 2001/0174 (COD)) // 25.7.2001 Euroopan parlamentin ensimmäinen käsittely: // 15.11.2001 Poliittinen sopimus: // 26.11.2001 Talous- ja sosiaalikomitean lausunto: // 29.11.2001 Neuvoston yhteinen kanta: // 7.12.2001 2. KOMISSION EHDOTUKSEN TARKOITUS Tarkoituksena on luoda yhtenäinen maksualue, jolla rajatylittävien ja jäsenvaltioiden sisäisten euromääräisten maksujen kustannukset ovat samansuuruiset. On suotavaa hyväksyä ehdotus lopullisesti ennen 1.1.2002. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomautuksia Yhteisessä kannassa toistetaan komission ehdotus pääpiirteissään, mutta täytäntöönpanoajankohtaa muutetaan kuudella kuukaudella. Säännökset tulevat voimaan yli 12 500 euron tilisiirtojen osalta vasta vuonna 2006. Sekeille on vahvistettu erityiskohtelu ja muiden unionin valuuttojen määräisiä maksuja koskeva säännös on lisätty. 3.2. Euroopan parlamentin tarkistukset ensimmäisessä käsittelyssä (yhteenveto): Parlamentti teki 14 tarkistusta. * Muutoksitta hyväksytyt tarkistukset: Tarkistus 1 johdanto-osan 1 kappaleeseen Tarkistus 2 johdanto-osan 3 kappaleeseen Tarkistus 5 uusi johdanto-osan 10 kappale Tarkistus 15 uusi johdanto-osan 13 kappale Tarkistus 13 3 artiklaan Tarkistus 11 5 artiklaan Tarkistus 12 5(2) artiklaan. * Uudelleenmuotoiltuna hyväksytyt tarkistukset: Tarkistuksesta 3 tuli johdanto-osan 4 kappale, joka käsittelee viime vuosien vähäistä edistymistä tässä asiassa. Tarkistuksesta 6 tuli 7 artikla, jossa käsitellään säännösten noudattamista. Tekstiä on yksinkertaistettu, mutta perusajatus on sama. * Muutettuina hyväksytyt tarkistukset: Tarkistuksissa 16, 10 ja 14 ehdotettiin, että elektronisista maksutapahtumista asetuksen soveltamisalaan tulevat korttitapahtumat 1. maaliskuuta 2002 alkaen ja tilisiirrot 1. maaliskuuta 2003 alkaen. Neuvosto on lykännyt voimaantulopäiviä neljällä kuukaudella käytännön toteuttamiseen liittyvien ongelmien vuoksi ja jotta yhteisymmärrykseen päästäisiin nopeasti. Muut tarkistusten säännökset (sekkien jättäminen soveltamisalan ulkopuolelle) on hyväksytty sellaisenaan. Tarkistus 7 (uusi 8 artikla) käsitteli asetuksen tarkistamista. Neuvosto on vahvistanut tätä artiklaa sisällyttämällä siihen kilpailukysymyksiä ja tilastotietoja koskevat raportointivaatimukset. Alkuperäistä päivämäärää (1. tammikuuta 2004) on myös lykätty kuudella kuukaudella. * Hylätty tarkistus: Tarkistuksella 4 pyrittiin lisäämään johdanto-osan kappale, jossa edellytetään, että asetuksen soveltaminen ei saa johtaa jäsenvaltion sisäisten maksutapahtumien palvelumaksujen nousuun. Tämä on ainoa komission hylkäämä tarkistus. Siihen liittyi komission mielestä oikeudellinen ongelma, sillä mikään artikla ei vastannut tätä johdanto-osassa esitettävää periaatetta. Neuvosto on kuitenkin lisännyt säännökset, joissa tämä kysymys otetaan huomioon. Asetuksen tarkistamista koskevassa säännöksessä (8 artikla) säädetään, että komission on esitettävä kertomus asetuksen soveltamisen vaikutuksista jäsenvaltioiden sisäisiin maksuihin. 3.3. Neuvoston lisäämät uudet säännökset ja komission kanta Neuvosto on päätynyt komission alkuperäisestä ehdotuksesta poikkeavaan ratkaisuun kahdessa kysymyksessä, joita parlamentti ei ole käsitellyt. * Tilastot Komission alkuperäisessä ehdotuksessa säädettiin, että maksutasetilastointia varten edellytettävä järjestelmällinen ilmoittaminen yli 12 500 euron maksutapahtumista lopetettaisiin 1. tammikuuta 2004 jälkeen. Eräät jäsenvaltiot ovat kuitenkin suhtautuneet tähän varsin kielteisesti. Puheenjohtajavaltio on ehdottanut, että samansuuruisten kustannusten periaatetta sovelletaan yli 12 500 euron maksuihin vasta 1. tammikuuta 2006 alkaen (lisäys 3 artiklaan). Yli 12 500 euron maksuihin liittyvän raportointivelvollisuuden lakkauttamista koskeva säännös on myös poistettu (muutos 6 artiklaan). Johdanto-osan (12) kappale on lisätty ja siinä todetaan, että raportointivelvollisuus on poistettava vähitellen. Lisäksi asia on lisätty asetuksen tarkistamista koskevaan säännökseen ja aihetta on käsiteltävä komission vuonna 2004 laatimassa kertomuksessa (8 artikla). * Muut unionin valuutat Asetusehdotus koskee euromääräisiä tapahtumia sisämarkkinoilla. Sen soveltamisalaa ei ole rajattu euroalueeseen. Eräät jäsenvaltiot ovat toivoneet, että asetuksen säännöksiä sovellettaisiin myös niiden kansallisen valuutan määräisiin rajatylittäviin tapahtumiin. Tästä syystä säädetään järjestelystä, jonka perusteella asetusta voidaan soveltaa myös näihin valuuttoihin. Jäsenvaltion on kuitenkin ilmoitettava komissiolle päätöksestään laajentaa asetuksen soveltamisalaa tällä tavoin. Komissio ilmoitti sisämarkkinoiden neuvoston kokouksessa 26. marraskuuta hyväksyvänsä nämä muutokset ja toimivansa niiden edellyttämällä tavalla. 4. PÄÄTELMÄT Kun asetuksesta päästiin poliittiseen sopimukseen sisämarkkinoiden neuvoston 26. marraskuuta pidetyssä kokouksessa, komissio ilmoitti kannattavansa puheenjohtajavaltion ehdotusta, joka hyväksyttiin määräenemmistöllä. Komission mielestä on tärkeää antaa tämä asetus ennen 31. päivää joulukuuta 2001, koska se liittyy eurokolikoiden ja -seteleiden käyttöönottoon.